Tangud panna pekiviiludega keema, soovi korral võib liha enne kergelt pruunistada. Keeta tasasel tulel, kuni kruubid valmivad ja pehmenevad.  Keemise ajal saab ära hakkida sibula ja majoraani. Kui kruubid pehmed, õngitseda välja liha ja hakkida väikesteks tükkideks. Tõsta pudrupott tulelt maha, lisada hakitud liha, sibul, maitseained ja veri, ning segada. Soolikad panna käesooja vette enne toppimist. Nii pudru, kui soolikad peavad pehmed olema toppimise ajal, muidu muutuvad soolikad hapraks. Trehtli ja pulga abil ajada pudrumass soolikatesse ja siduda. Lasta pliidil potiga vesi kuumaks ja lisada loorberilehti ning terapipart. Tõsta vorstid potti ja  lasta tasasel tulel veidiks keema. Seejärel jahutada.